Milí rodičia a priatelia školy

Dovoľte mi, aby som Vás touto cestou informovala o činnosti nášho Občianskeho združenia – Združenia rodičov a priateľov školy pri ZDŠ v Cíferi v uplynulom školskom roku 2019/2020.

Situácia, ktorá momentálne ovplyvňuje naše životy vo všetkých sférach, ovplyvňuje aj činnosť nášho občianskeho združenia. Podľa hygienických opatrení nie sú možné stretnutia v rámci tried v podobe rodičovských združení. Začiatok školského roka bol nie len pre nás rodičov a priateľov školy, a hlavne pre naše deti iný, ako sme boli zvyknutí po iné roky. Toto obdobie je ťažkým obdobím pre nás všetkých.

Napriek tomu sa uskutočnili triedne rodičovské združenia v prvých ročníkoch, ktoré sa konali v týždni od 21.9. – 25.9. 2020 vo vonkajších priestoroch školy. Boli zvolení triedni dôverníci ako zástupcovia do rady rodičov ZRPŠ. Môžeme konštatovať, že sa opäť naštartovala činnosť nášho OZ.

Ale vráťme sa k hodnoteniu toho predchádzajúceho školského roka. V prvom polroku sme pracovali v bežnom režime. Druhý polrok bol už iný.

Počas prvého polroka sme podporili výchovno-vzdelávací proces nákupom učebných pomôcok a technického vybavenia školy nasledovne:

* Pomôcky na chémiu v sume 113,64 €,
* Prenosné počítače pre mobilné vyučovanie v sume 3 978 €,
* Tlačiareň a tonery v sume 1 305,41 €.

Občianske združenie zorganizovalo pre žiakov školy:

* Sviatok Sv. Mikuláša v sume 925,56 €,
* Fašiangové stretnutie s folklórnou skupinou Cífer a karneval spolu v sume 451,78 €.

Finančne sme podporili školské aktivity:

* Plavecký výcvik v sume 300 €,
* Lyžiarsky výcvik v sume 500 €.

Začiatkom druhého polroka sme zorganizovali Ples ZRPŠ, ktorý bol hodnotený ako jeden z najlepších plesov nášho združenia. Výťažok plesu bol v sume 2 734,39 €.

Činnosť OZ bola v druhom polroku ovplyvnená nástupom pandemickej situácie, ktorá výrazne obmedzila všetky plánované aktivity združenia.

Napriek obmedzeniam sme ostali aktívni a podporili sme úspešných riešiteľov Chemickej olympiády z radov žiakov našej školy odmenami v sume 77,41 €,

Na konci školského roka sme tak ako každý rok zakúpili knihy pre prvákov v sume 301,00 €.

V auguste 2020 Rodičovská rada ZRPŠ odsúhlasila zakúpenie vstupných bezpečnostných dverí do Základnej školy v sume 3 630,00 €. Spolu s vedením školy sme pomohli naplniť odporúčania Ministerstva školstva, vedy, výskumu a športu SR so zabezpečením bezpečnosti a zdravia žiakov. Táto aktivita bola odsúhlasená Rodičovskou radou OZ ZRPŠ.

Všetky uvedené aktivity sme realizovali vďaka finančným prostriedkom získaných hlavne:

* z príspevkov Vás rodičov v sume 6 155 €,
* z výťažku Plesu ZRPŠ v sume 2 734,39 €,
* a zo sponzorských darov.

Ďalším významným zdrojom financií sú aj príspevky vo výške 2% z daní z príjmov Vás rodičov a priateľov školy. Celková suma týchto príspevkov je zatiaľ 1 456,69 €. Ďakujeme Vám všetkým za poskytnuté príspevky. Vzhľadom na posun daňových povinností za rok 2020 je ešte možné darovať 2% z daní.

V tomto roku nastane zmena v informovaní o činnosti OZ. Všetko potrebné sa dozviete na stránkach EduPage našej školy v novej záložke ZRPŠ. Nájdete tam všetky informácie o využití finančných prostriedkov OZ a o aktivitách občianskeho združenia.

Na záver by som sa chcela poďakovať za príkladnú spoluprácu bývalému aj súčasnému vedeniu Základnej školy v Cíferi, všetkým pedagogickým a nepedagogickým pracovníkom školy.

Osobne ďakujem členom Rodičovskej rady ZRPŠ, ich rodinným príslušníkom, Vám rodičom a priateľom našej školy za Vašu pomoc pri organizovaní aktivít Občianskeho združenia. Poďakovanie patrí aj sponzorom nášho združenia.

Verím, že aj v tomto náročnom období bude školský rok 2020/2021 pre naše deti úspešný. A my rodičia, spoločne s pedagógmi, budeme toho súčasťou.

Želám Vám veľa zdravia, úspechov a pozitívnej energie.

Mgr. Blanka Bušovská

predseda OZ ZRPŠ pri ZDŠ v Cíferi